সঠিক খাদ্যাভ্যাস নিশ্চিত করুন : শরীরের যে কোনো ক্ষয় পূরণের জন্য সঠিক খাদ্যাভ্যাসের বিকল্প নেই। আমাদের খাদ্যতালিকার এক একটি খাবার শরীরে একেক ধরনের কাজ করে। স্ট্রেচ মার্কের দাগ দূর করতে প্রতিদিন খাদ্যতালিকায় ভিটামিন সি, ই, জিংক সমৃদ্ধ খাবার রাখার চেষ্টা করুন। এ ছাড়া নানারকম ফল ও রঙিন শাকসবজি যেমন গাজর, শাক, সবুজ মটরশুটি ইত্যাদি রাখুন। প্রতিদিন যথেষ্ট পরিমাণে প্রোটিন জাতীয় খাবার যেমন মাছ, ডিমের সাদা অংশ, দই, বাদাম, সূর্যমুখীর বীজ ইত্যাদি রাখুন। বেশি করে পানি পান করুন। প্রতিদিন অন্তত ৮ থেকে ১০ গ্লাস পানি পান করুন। কেননা শরীরের আর্দ্রতা হ্রাস পেলে এ ধরনের দাগ বেশি হয়। তাই শরীরের আর্দ্রতা যাতে বজায় থাকে, সেভাবে খাদ্যতালিকা প্রস্তুত করতে হবে। এগুলো শরীরের ফাটা দাগ নির্মূলে সহায়তা করবে।